**Au înflorit Merii...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Au înflorit Merii...

Au înflorit Merii din Livadă

Şi-n aer simţi miros de flori,

Superbă-i vremea şi e caldă

Grădina-n farmec se scaldă

Iar ceru-albastru-i fără nori.

Mantia ce şi-au pus roz-albă

E-atât de pură când privesc,

Şi-asemeni florilor de nalbă

Ce-s înşirate-n stil de salbă

Mireasma dulce răspândesc.

În straie mândre-mpodobiţi

De-a lor sublimă sărbătoare,

Spre-a fi admiraţi şi priviţi -

Merii-şi expun fiind înfloriţi,

Veşmintele-n raze de soare.

În prea frumoasa voie bună

Şi-a liniştei, care domneşte,

Fără de vânt, fără furtună -

În cânt de păsări împreună,

Tablou-ntreg ne-nveseleşte.

Cât de plăcută,-i primăvara

Când pentru orişice făptură,

Din zori de zi şi până seara

Se-nveseleşte din nou ţara,

Şi pentru om toate concură!

Prin Domnul, se pregăteşte

Natura rodul... ca să-şi dea,

Şi-n binecuvântarea-I creşte

Al său belşug ce îl rodeşte,

Ca omul hrană, de-al avea.

Flavius Laurian Duverna